ଜଳ ଶକ୍ତି ମନ୍ତ୍ରଣାଳୟ
ସ୍ୱଚ୍ଛତା କ୍ଷେତ୍ରରେ ଆଉ ଏକ ପ୍ରମୁଖ ମାଇଲ ଖୁଣ୍ଟ ହାସଲ କରିଛି ଭାରତ
ସ୍ୱଚ୍ଛ ଭାରତ ମିଶନ ଗ୍ରାମୀଣ ଦ୍ୱିତୀୟ ପର୍ଯ୍ୟାୟ ଅଧୀନରେ ୫୦% ଗ୍ରାମ ବର୍ତ୍ତମାନ ଓଡିଏଫ୍ ପ୍ଲସ୍ ଗ୍ରାମ ହୋଇଛି
ପାଖାପାଖି ୩ ଲକ୍ଷ ଗ୍ରାମ ଗୁଡିକ ନିଜକୁ ଓଡିଏଫ୍ ପ୍ଲସ୍ ଘୋଷଣା କରିଛନ୍ତି, ୨୦୨୪ - ୨୫ ସୁଦ୍ଧା ଏସ୍ବିଏମ୍ - ଜି ଦ୍ୱିତୀୟ ପର୍ଯ୍ୟାୟ ଲକ୍ଷ୍ୟ ହାସଲ କରିବା ଦିଗରେ ଏହା ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ
ଶୀର୍ଷ ପ୍ରଦର୍ଶନକାରୀ ରାଜ୍ୟ / କେନ୍ଦ୍ରଶାସିତ ଅଂଚଳ ଗୁଡିକ ମଧ୍ୟରେ ସାମିଲ୍ ହୋଇଛନ୍ତି ତେଲଙ୍ଗାନା, କର୍ଣ୍ଣାଟକ, ତାମିଲନାଡୁ, ଉତ୍ତରପ୍ରଦେଶ, ଗୋଆ, ଆଣ୍ଡାମାନ ଏବଂ ନିକୋବର ଦ୍ୱୀପପୁଞ୍ଜ, ଦାଦରା ନାଗର ହାବେଳି ଏବଂ ଡାମନ ଡିୟୁ ଓ ଲାକ୍ଷାଦ୍ୱୀପ
ସ୍ୱଚ୍ଛ ଭାରତ ମିଶନ ଗ୍ରାମୀଣ  ଅଧୀନରେ ଦେଶ ଆଉ ଏକ ପ୍ରମୁଖ ମାଇଲ୍ ଖୁଣ୍ଟ ହାସଲ କରିଛି ଯେଉଁଥିରେ ଦେଶର ମୋଟ ଗ୍ରାମ ଗୁଡିକର ଅଧା ଅର୍ଥାତ୍ ୫୦% ଗ୍ରାମ ମିଶନ୍ର ଦ୍ୱିତୀୟ ପର୍ଯ୍ୟାୟରେ ଓଡିଏଫ୍ ପ୍ଲସ୍ ମାନ୍ୟତା ହାସଲ କରିଛନ୍ତି । ଏକ ଓଡିଏଫ୍ ପ୍ଲସ୍ ଗ୍ରାମ ହେଉଛି ଏମିତି ଏକ ଗ୍ରାମ, ଯାହା କଠିନ କିମ୍ବା ତରଳ ବର୍ଜ୍ୟ ବସ୍ତୁ ପରିଚାଳନା ପ୍ରଣାଳୀ ପ୍ରୟୋଗ କରିବା ସହିତ ଏହାର ବାହ୍ୟ ମଳ ମୁକ୍ତ  ସ୍ଥିତିକୁ ବଜାୟ ରଖିଥାଏ । ଆଜି ପର୍ଯ୍ୟନ୍ତ, ୨.୯୬ ଲକ୍ଷରୁ ଅଧିକ ଗ୍ରାମ ନିଜକୁ ଓଡିଏଫ୍ ପ୍ଲସ୍ ଘୋଷଣା କରିଛନ୍ତି, ଯାହାକି ୨୦୨୪ - ୨୫ ସୁଦ୍ଧା ଏସ୍ବିଏମ୍ – ଜିର ଦ୍ୱିତୀୟ ପର୍ଯ୍ୟାୟ ଲକ୍ଷ୍ୟ ହାସଲ କରିବା ଦିଗରେ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ହେବ ।
ଓଡିଏଫ୍ ପ୍ଲସ୍ ଗ୍ରାମ ଗୁଡିକର ଶତକଡ଼ା ଶ୍ରେଷ୍ଠ ପ୍ରଦର୍ଶନକାରୀ ରାଜ୍ୟ ଗୁଡ଼ିକ ହେଉଛି – ବୃହତ୍ ରାଜ୍ୟ ମଧ୍ୟରେ ତେଲେଙ୍ଗାନା , କର୍ଣ୍ଣାଟକ , ତାମିଲନାଡୁ  ଏବଂ ଉତ୍ତରପ୍ରଦେଶ  ଏବଂ କ୍ଷୁଦ୍ର ରାଜ୍ୟ ମାନଙ୍କ ମଧ୍ୟରେ ଗୋଆ  ଏବଂ ସିକ୍କିମ୍  ଶ୍ରେଷ୍ଠ ପ୍ରଦର୍ଶନକାରୀ ହୋଇଥିବା ବେଳେ କେନ୍ଦ୍ରଶାସିତ ଅଂଚଳ ଗୁଡିକ ମଧ୍ୟରେ - ଆଣ୍ଡାମାନ ଏବଂ ନିକୋବର ଦ୍ୱୀପପୁଞ୍ଜ, ଦାଦରା ନଗର ହାବେଳି ଏବଂ ଡାମନ ଡିୟୁ ଏବଂ ଲାକ୍ଷାଦ୍ୱୀପରେ ୧୦୦% ଓଡିଏଫ୍ ପ୍ଲସ୍ ମଡେଲ ଗ୍ରାମ ରହିଛି । ଏହି ରାଜ୍ୟ ଏବଂ କେନ୍ଦ୍ରଶାସିତ ଅଂଚଳ ଗୁଡିକ ଓଡିଏଫ୍ ପ୍ଲସ୍ ସ୍ଥିତି ହାସଲ କରିବାରେ ଉଲ୍ଲେଖନୀୟ ଅଗ୍ରଗତି ପ୍ରଦର୍ଶନ କରିଛନ୍ତି ଏବଂ ଏହି ମାଇଲ ଖୁଣ୍ଟରେ ପହଞ୍ଚିବାରେ ସେମାନଙ୍କର ଉଦ୍ୟମ ପ୍ରମୁଖ ଭୂମିକା ଗ୍ରହଣ କରିଛି ।
୨,୯୬,୯୨୮ ଓଡିଏଫ୍ ପ୍ଲସ୍ ଗ୍ରାମ ମଧ୍ୟରୁ ୨,୦୮,୬୧୩ ଗ୍ରାମ ହେଉଛି କଠିନ ବର୍ଜ୍ୟ ବସ୍ତୁ ପରିଚାଳନା କିମ୍ବା ତରଳ ବର୍ଜ୍ୟ ବସ୍ତୁ ପରିଚାଳନା ପାଇଁ ବ୍ୟବସ୍ଥା ଥିବା ଓଡିଏଫ୍ ପ୍ଲସ୍ ଆକାଂକ୍ଷୀ ଗ୍ରାମ, ୩୨,୦୩୦ଟି ଗ୍ରାମ ହେଉଛି ଉଭୟ କଠିନ ବର୍ଜ୍ୟ ବସ୍ତୁ ପରିଚାଳନା ଏବଂ ତରଳ ବର୍ଜ୍ୟ ବସ୍ତୁ ପରିଚାଳନା ପାଇଁ ବ୍ୟବସ୍ଥା ରହିଥିବା ଓଡିଏଫ୍ ପ୍ଲସ୍ ରାଇଜିଂ ଗ୍ରାମ ଏବଂ ୫୮,୨୮୫ ଗ୍ରାମ ହେଉଛି ଓଡିଏଫ୍ ପ୍ଲସ୍ ମଡେଲ୍ ଗ୍ରାମ ।
ଓଡିଏଫ୍ ପ୍ଲସ୍ ମଡେଲ୍ ଗ୍ରାମ ଗୁଡିକ ହେଉଛି ଏମିତି ଗ୍ରାମ ଯାହା ତାର ଓଡିଏଫ୍ ସ୍ଥିତିକୁ ବଜାୟ ରଖିଥାଏ ଏବଂ ଉଭୟ କଠିନ ବର୍ଜ୍ୟ ବସ୍ତୁ ପରିଚାଳନା ଏବଂ ତରଳ ବର୍ଜ୍ୟ ବସ୍ତୁ ପରିଚାଳନା ପାଇଁ ସେଠାରେ ବ୍ୟବସ୍ଥା ରହିଥାଏ : ଦୃଶ୍ୟ ସ୍ୱଚ୍ଛତାର ନିରୀକ୍ଷଣ କରିଥାଏ, ଯଥା, ସର୍ବନିମ୍ନ ଅଳିଆ ଆବର୍ଜନା, ସର୍ବନିମ୍ନ ସ୍ଥିର ବର୍ଜ୍ୟ ଜଳ, ସର୍ବସାଧାରଣ ସ୍ଥାନରେ କୌଣସି ପ୍ଲାଷ୍ଟିକ୍ ବର୍ଜ୍ୟ ବସ୍ତୁ ନପକାଇବା; ଏବଂ ଓଡିଏଫ୍ ପ୍ଲସ୍ ସୂଚନା, ଶିକ୍ଷା ଏବଂ ଯୋଗାଯୋଗ  ବାର୍ତ୍ତା ପ୍ରଦର୍ଶନ କରିଥାଏ । ବର୍ତ୍ତମାନ ପର୍ଯ୍ୟନ୍ତ, ୧,୬୫,୦୪୮ ଗ୍ରାମରେ କଠିନ ବର୍ଜ୍ୟ ବସ୍ତୁ ପରିଚାଳନା ପାଇଁ ବ୍ୟବସ୍ଥା ଅଛି,୨,୩୯,୦୬୩ ଗ୍ରାମରେ ତରଳ ବର୍ଜ୍ୟ ବସ୍ତୁ ପରିଚାଳନା ପାଇଁ ବ୍ୟବସ୍ଥା ଅଛି, ୪,୫୭,୦୬୦ ଗ୍ରାମରେ ସର୍ବନିମ୍ନ ସ୍ଥାୟୀ ଜଳ ଥିବାବେଳେ ୪, ୬୭, ୩୮୪ ଗ୍ରାମରେ ସର୍ବନିମ୍ନ ଅଳିଆ ଆବର୍ଜନା ଅଛି ।
୨୦୧୪ - ୧୫ ରୁ ୨୦୨୧ -୨୨ ମଧ୍ୟରେ କେନ୍ଦ୍ର ସରକାର ସ୍ୱଚ୍ଛ ଭାରତ ମିଶନ ଗ୍ରାମୀଣକୁ ମୋଟ ୮୩,୯୩୮ କୋଟି ଟଙ୍କା ଆବଂଟିତ କରିଛନ୍ତି । ୨୦୨୩ - ୨୪ ବର୍ଷ ପାଇଁ ଆବଣ୍ଟନ ରାଶି ପରିମାଣ ହେଉଛି ୫୨,୧୩୭ କୋଟି ଟଙ୍କା । ଏସ୍ବିଏମ୍  ପାଣ୍ଠି ବ୍ୟତୀତ ସ୍ୱଚ୍ଛତା ପାଇଁ ୧୫ ତମ ଏଫସି ପାଣ୍ଠିର ସ୍ପଷ୍ଟ ଆବଣ୍ଟନ ବ୍ୟବସ୍ଥା ଅଛି । ସ୍ୱଚ୍ଛତା ସମ୍ପତ୍ତି ଗଠନ, ଆଚରଣ ପରିବର୍ତ୍ତନକୁ ପ୍ରୋତ୍ସାହିତ କରିବା ଏବଂ କଠିନ ଏବଂ ତରଳ ବର୍ଜ୍ୟବସ୍ତୁ ପରିଚାଳନା ପ୍ରଣାଳୀ କାର୍ଯ୍ୟକାରୀ କରିବା ପାଇଁ ଏହି ପାଣ୍ଠି ବ୍ୟବହାର କରାଯାଇଛି ।
ଏହି ବର୍ଷ ସ୍ୱଚ୍ଛ ଭାରତ ମିଶନର ୯ ବର୍ଷ ପୂରଣ ହୋଇଛି । ୫୦% ଓଡିଏଫ୍ ପ୍ଲସ୍ ଗ୍ରାମ ଗୁଡିକର ସଫଳତା ଭାରତ ପାଇଁ ଏକ ଗୁରୁତ୍ୱପୂର୍ଣ୍ଣ ମାଇଲ ଖୁଣ୍ଟ ଅଟେ , କାରଣ ଏହା କେବଳ ଶୌଚାଳୟର ନିର୍ମାଣ ଏବଂ ବ୍ୟବହାର ମଧ୍ୟରେ ସୀମିତ ନରହି ଏହା ଠାରୁ ଆଗକୁ ଯାଇ ପୂର୍ଣ୍ଣତା ତଥା ସମ୍ପୂର୍ଣ୍ଣ ପରିଷ୍କାର ପରିଚ୍ଛନ୍ନତା ଯଥା ଓଡିଏଫ୍ ରୁ ଓଡିଏଫ୍ ପ୍ଲସ୍ ପର୍ଯ୍ୟନ୍ତ ଯାଉଛି । ଏସ୍ବିଏମ୍  ର ଦ୍ୱିତୀୟ ପର୍ଯ୍ୟାୟ ମୁଖ୍ୟ ଉପାଦାନ ଗୁଡ଼ିକ ହେଉଛି ବାହ୍ୟ ମଳମୁକ୍ତ ସ୍ଥିତି , କଠିନ  ବର୍ଜ୍ୟ ବସ୍ତୁ ପରିଚାଳନା, ପ୍ଲାଷ୍ଟିକ୍ ବର୍ଜ୍ୟ ବସ୍ତୁ ପରିଚାଳନା , ତରଳ ବର୍ଜ୍ୟ ବସ୍ତୁ ପରିଚାଳନା , ମଳ ପଙ୍କ ପରିଚାଳନା , ଗୋବର୍ଦ୍ଧନ, ସୂଚନା ଶିକ୍ଷା ଏବଂ ଯୋଗାଯୋଗ / ଆଚରଣ ପରିବର୍ତ୍ତନ, ଯୋଗାଯୋଗ  ଏବଂ ଦକ୍ଷତା ବିକାଶ । ଏସ୍ବିଏମ୍ - ଜି କାର୍ଯ୍ୟକ୍ରମ ସମଗ୍ର ଦେଶରେ ଲକ୍ଷ ଲକ୍ଷ ଲୋକ ମାନଙ୍କର ସ୍ୱାସ୍ଥ୍ୟ ଏବଂ କଲ୍ୟାଣରେ ଉନ୍ନତି ଆଣିବାରେ ପ୍ରମୁଖ ଭୂମିକା ଗ୍ରହଣ କରିଛି । ବିଗତ କିଛି ବର୍ଷ ମଧ୍ୟରେ ଅନେକ ରିପୋର୍ଟ ଏସ୍ବିଏମ୍ - ଜି କାର୍ଯ୍ୟକ୍ରମର ତୃଣମୂଳ ସ୍ତରର ପ୍ରଭାବକୁ ପ୍ରଦର୍ଶନ କରିଛି ।
ପ୍ଲାଷ୍ଟିକ୍ ବର୍ଜ୍ୟ ବସ୍ତୁ ପରିଚାଳନା ଦୃଷ୍ଟିରୁ, ୮୩୧ ପ୍ଲାଷ୍ଟିକ୍ ବର୍ଜ୍ୟ ବସ୍ତୁ ପରିଚାଳନା ୟୁନିଟ୍ ଏବଂ ୧,୧୯,୪୪୯ ବର୍ଜ୍ୟ ବସ୍ତୁ ସଂଗ୍ରହ ଏବଂ ପୃଥକୀକରଣ ସେଡ୍ ସ୍ଥାପନ କରାଯାଇଛି । ସଡକ ପରିବହନ ଏବଂ ରାଜପଥ ମନ୍ତ୍ରଣାଳୟ ଦ୍ୱାରା ଜାରି କରାଯାଇଥିବା ନିର୍ଦ୍ଦେଶାବଳୀ ଅନୁଯାୟୀ ଏବଂ ସିମେଣ୍ଟ କାରଖାନା ଇତ୍ୟାଦିରେ ଇନ୍ଧନ ରୂପରେ ସଡ଼କ ନିର୍ମାଣରେ ବ୍ୟବହାର ପାଇଁ ପ୍ଲାଷ୍ଟିକକୁ ପରିଷ୍କାର, ଛୋଟ ଛୋଟ ଖଣ୍ଡ କରାଯାଉଛି, ଏକାଠି କରି ପରିବହନ କରାଯାଉଛି । ୧ ଲକ୍ଷରୁ ଅଧିକ ଗ୍ରାମ ପଞ୍ଚାୟତ ଏକକ ବ୍ୟବହାର ପ୍ଲାଷ୍ଟିକ୍  ବ୍ୟବହାର ଉପରେ ନିଷେଧାଦେଶ ଜାରି କରିବା ପାଇଁ ସଙ୍କଳ୍ପ ନେଇଛନ୍ତି ।
୨୦୬ ଟି ଜିଲ୍ଲାରେ ୬୮୩ କାର୍ଯ୍ୟକ୍ଷମ ବାୟୋ - ଗ୍ୟାସ୍ / ସିବିଜି ପ୍ଲାଣ୍ଟଗୁଡିକ ସ୍ଥାପିତ ହୋଇଛି
୩,୪୭,୦୯୪ ଟି ସାମୁଦାୟିକ କମ୍ପୋଷ୍ଟ ଗର୍ତ୍ତ ନିର୍ମାଣ କରାଯାଇଛି
ଘରୋଇ ସ୍ତରରେ ଜୈବ - ଅବକ୍ଷୟିଷ୍ଣୁ ବର୍ଜ୍ୟ ବସ୍ତୁ ପରିଚାଳନା ପାଇଁ, ଲୋକ ମାନଙ୍କୁ ସେମାନଙ୍କର ଶୁଖିଲା ଓ ଓଦା  ବର୍ଜ୍ୟ ବସ୍ତୁକୁ ଗୋଷ୍ଠୀ ସ୍ତରରେ ଖତରେ ପରିଣତ କରିବା ନିମନ୍ତେ ଉତ୍ସାହିତ କରା ଯାଉଛି । ଆଜିକା ତାରିଖ ସୁଦ୍ଧା ୩,୪୭,୦୯୪ ସାମୁଦାୟିକ କମ୍ପୋଷ୍ଟ ଗର୍ତ୍ତ ନିର୍ମାଣ କରାଯାଇଛି । ଗୋବର୍ଦ୍ଧନ, ଯାହା ଜୈବିକ ଜୈବ- କୃଷି ସମ୍ବଳ - ଧନର ବୃଦ୍ଧିକୁ ଅନୁପ୍ରେରିତ କରିବାକୁ ବୁଝାଏ, ତାହା ଜୈବ ଅବକ୍ଷୟିଷ୍ଣୁ ବର୍ଜ୍ୟ ବସ୍ତୁର ପୁନରୁଦ୍ଧାର, ବର୍ଜ୍ୟ ବସ୍ତୁକୁ ସମ୍ବଳରେ ପରିଣତ କରିବା ଏବଂ ସ୍ୱଚ୍ଛ ଓ ସବୁଜ ଗ୍ରାମ ସୃଷ୍ଟି ପାଇଁ ଏକ ଉତ୍ତମ ପଦକ୍ଷେପ ଅଟେ । ଏହା ଏକ ‘ଅପଚୟରୁ ସମ୍ପଦ' ସୃଷ୍ଟି କରିବା ପଦକ୍ଷେପ ଯେଉଁଥିରେ ଅନ୍ତର୍ଭୁକ୍ତ ଗ୍ରାମରେ ଉତ୍ପାଦିତ ବର୍ଜ୍ୟବସ୍ତୁ ବାୟୋ - ଗ୍ୟାସ୍ / ସିବିଜି ତଥା ଜୈବିକ - ପଙ୍କ / ଜୈବିକ - ସାର ଉତ୍ପାଦନ ପାଇଁ ବ୍ୟବହୃତ ହୁଏ ଏବଂ ଭାରତ ସରକାରଙ୍କ ଚକ୍ରୀୟ ଅର୍ଥନୀତି ଏବଂ ମିଶନ୍ ଲାଇଫ୍ ପଦକ୍ଷେପ ସହିତ ସମତାଳିକ ଅଟେ । ୨୦୬ ଟି ଜିଲ୍ଲାରେ ୬୮୩ କାର୍ଯ୍ୟକ୍ଷମ ଜୈବିକ - ଗ୍ୟାସ୍ / ସିବିଜି ପ୍ଲାଣ୍ଟ ସ୍ଥାପନ କରାଯାଇଛି । ଏହାର ଅନେକ ସୁବିଧା ରହିଛି, ପରିବେଶ ଅନୁକୂଳ ଶକ୍ତି ଉତ୍ସ, ମୃତ୍ତିକାର ମାନ ବୃଦ୍ଧି କରିବା ପାଇଁ ପୁଷ୍ଟିକର ସମୃଦ୍ଧ ପଙ୍କ ଏବଂ ରାସାୟନିକ ସାର ଉପରେ ନିର୍ଭରଶୀଳତା ହ୍ରାସ କରିବା, ପରିଷ୍କାର ପରିବେଶ ଏବଂ ଭେକ୍ଟର ବା ମଶା ମାଛିଙ୍କ ଦ୍ୱାରା ପରିବାହିତ ହେଉଥିବା ରୋଗର ହ୍ରାସ, ଖରାପ ପରିମଳ ଏବଂ ସ୍ୱାସ୍ଥ୍ୟ ଅବସ୍ଥା ହେତୁ ଆର୍ôଥକ ଖର୍ଚ୍ଚ ସଞ୍ଚୟ, ସବୁଜ ଗୃହ ବାଷ୍ପ  ନିର୍ଗମନ ହ୍ରାସ, ଅଶୋଧିତ ତୈଳ ଆମଦାନୀରେ ହ୍ରାସ , ସ୍ଥାନୀୟ ସମ୍ପ୍ରଦାୟ ପାଇଁ ନିଯୁକ୍ତି ସୁଯୋଗ, ଉଦ୍ୟୋଗୀତା ବୃଦ୍ଧି ଏବଂ ସବୁଜ ଶକ୍ତି କ୍ଷେତ୍ରରେ ଘରୋଇ ପୁଞ୍ଜି ବିନିଯୋଗ ବୃଦ୍ଧି, ଜୈବ ବର୍ଜ୍ୟ ବସ୍ତୁରୁ କୃଷକ / ସ୍ଥାନୀୟ ଗ୍ରାମ ସମ୍ପ୍ରଦାୟର ଆୟ ବୃଦ୍ଧି, ଏବଂ କୃଷି - ଅବଶିଷ୍ଟାଂଶର ଯତ୍ନ ନିଆଯିବା ।
ମଇଳା ଜଳ ପରିଚାଳନା ପାଇଁ ନିର୍ମିତ ୨୨ ଲକ୍ଷ ସୋକ୍ ପିଟ୍ 
ମଇଳା ଜଳ ପରିଚାଳନା ପାଇଁ, ଯାହାକି ଦୈନନ୍ଦିନ ଘର କାମରୁ ନିର୍ଗତ ହେଉଥିବା ବର୍ଜ୍ୟ ଜଳ - ସଫା କରିବା, ରାନ୍ଧିବା, ଗାଧୋଇବା ଇତ୍ୟାଦିରୁ, ଯେଉଁ ଗ୍ରାମ ଗୁଡିକରେ ଜଳ ପରିବାହୀ ନାଳୀ ବ୍ୟବସ୍ଥା ନାହିଁ, ସେସବୁ ସ୍ଥାନରେ ଘର ଏବଂ ଗୋଷ୍ଠୀ ସ୍ତରରେ ଗାତ / ଲିଚ୍ ଗର୍ତ୍ତ କିମ୍ବା ମ୍ୟାଜିକ୍ ଗର୍ତ୍ତରେ ମଇଳା ଜଳକୁ ଉପଯୁକ୍ତ ଭାବରେ ଚିକିତ୍ସା କରାଯାଇ ପାରିବ । ଏକ ସ୍ୱତନ୍ତ୍ର ଅଭିଯାନ ସୁଜଳମ୍ କରା ଯାଇଥିଲା ଏବଂ ମଇଳା ଜଳ ପରିଚାଳନା ପାଇଁ ପ୍ରାୟ ୨.୨ ନିୟୁତ  ଜଳ ଶୋଷଣ କରୁଥିବା ଗର୍ତ୍ତ  ତିଆରି କରାଯାଇଥିଲା । ବର୍ତ୍ତମାନ, ସୁଜଳମ୍ .୩.୦ ସାମଗ୍ରିକ ଏବଂ ସମ୍ମିଳିତ ମଇଳା ଜଳ ପରିଚାଳନା ପାଇଁ ଆରମ୍ଭ କରାଯାଇଛି ।
ମଳ ପଙ୍କ ପାଇଁ, ଯାହା ଶୌଚାଳୟରୁ ଉତ୍ପନ୍ନ ବର୍ଜ୍ୟ ଜଳ ଅଟେ, ନିର୍ଦ୍ଦିଷ୍ଟ ସ୍ଥାନରେ ପରିମଳ ବ୍ୟବସ୍ଥାର ଯାନ୍ତ୍ରିକ ନିଷ୍କାସନକୁ ମଜଭୁତ କରି ଏବଂ ମଳ ପଙ୍କର ନିରାପଦ ନିଷ୍କାସନ ପାଇଁ ପରିଚାଳନା ୟୁନିଟ୍ ଗଠନ କରି ଜିଲ୍ଲା ମାନଙ୍କୁ ସହାୟତା ଯୋଗାଯାଇ ଏସ୍ବିଏମ୍  ମଳ ପଙ୍କର ପ୍ରଭାବଶାଳୀ ପରିଚାଳନାକୁ ସୁନିଶ୍ଚିତ କରିଥାଏ । ଯମଜ ଶୌଚାଳୟ  ରେ ଶୌଚାଳୟର ପୁନଃ ସଂରକ୍ଷଣ ବ୍ୟବସ୍ଥା ମାଧ୍ୟମରେ ଏଫ୍ଏସ୍ଏମ୍ ଘରୋଇ ସ୍ତରରେ ପରିଚାଳିତ ହୁଏ ଏବଂ ସହରାଞ୍ଚଳ ନିକଟରେ ଅବସ୍ଥିତ ଗ୍ରାମ ଗୁଡିକ ପାଇଁ ସହରାଞ୍ଚଳରେ ଅବସ୍ଥିତ ସ୍ୱେରେଜ୍ ଟ୍ରିଟମେଣ୍ଟ ପ୍ଲାଣ୍ଟ  / ମଳ ପଙ୍କ ପରିଚାଳନା ପ୍ଲାଣ୍ଟ  ରେ ଚିକିତ୍ସା ଦ୍ୱାରା ଗ୍ରାମ ସ୍ତରରେ ପରିଚାଳିତ ହୁଏ । ସହରାଞ୍ଚଳର ନିକଟବର୍ତ୍ତୀ ଗ୍ରାମ ଗୁଡିକର କ୍ଲଷ୍ଟର ପାଇଁ ଏଫ୍ଏସ୍ଟିପି ଯାହା ବିଦ୍ୟମାନ ପରିଚାଳନା ପ୍ରଣାଳୀ ସହିତ ସଂଯୁକ୍ତ ହୋଇ ପାରିବ ନାହିଁ, ଏବଂ ଗ୍ରାମ ଗୁଡିକର କ୍ଲଷ୍ଟର କିମ୍ବା ଏକ ବୃହତ ବିଚ୍ଛିନ୍ନ ଗ୍ରାମ ପାଇଁ ଗଭୀର ଧାଡି ପ୍ରବେଶ ବ୍ୟବସ୍ଥା କରାଯାଏ, ଯେଉଁଠାରେ ଏଫ୍ଏସ୍ଟିପି ସମ୍ଭବ ନୁହେଁ । ସମ୍ପ୍ରତି, ୫୯୧ ଏଫ୍ଏସ୍ଟିପି ଗୁଡିକ କାର୍ଯ୍ୟକ୍ଷମ ଅଛନ୍ତି ।
ପରିମଳ ଏବଂ ସ୍ୱଚ୍ଛତା ପାଇଁ ଏକ ମିଳିତ ପ୍ରୟାସ ହେଲେ କ'ଣ ହାସଲ କରାଯାଇ ପାରିବ ଏସ୍ବିଏମ୍  ଏହାର ଏକ ଜ୍ୱଳନ୍ତ ଉଦାହରଣ । ପାନୀୟ ଜଳ ଓ ପରିମଳ ବିଭାଗ, ଜଳ ଶକ୍ତି ମନ୍ତ୍ରଣାଳୟ ଏହି ଗୌରବମୟ ସଫଳତା ପାଇଁ ସମସ୍ତ ଗ୍ରାମ, ଗ୍ରାମ ପଞ୍ଚାୟତ, ଜିଲ୍ଲା, ରାଜ୍ୟ / କେନ୍ଦ୍ରଶାସିତ ଅଞ୍ଚଳର ଅବଦାନକୁ ଅଭିନନ୍ଦନ ଜଣାଉଛି ଓ ପ୍ରଶଂସା କରୁଛି ।
ସ୍ୱଚ୍ଛ ଭାରତ ମିଶନ - ଗ୍ରାମୀଣ ଅଧୀନରେ ପାନୀୟ ଜଳ ଏବଂ ପରିମଳ ବିଭାଗ ଦ୍ୱାରା ସମ୍ପ୍ରତି କରା ଯାଇଥିବା ପଦକ୍ଷେପ ବିଷୟରେ ପଢ଼ିିବା ପାଇଁ ଏଠାରେ କ୍ଲିକ୍ କରନ୍ତୁ ।
SSP
(Visitor Counter : 110